16. MALEMEULE (16 Nov 2008) | Gedigte / Poems | Johannesburg, Gauteng | Hertevoete | Johannesburg, Gauteng Products
Gedigte / Poems-> 16. MALEMEULE (16 Nov 2008)
Stadig op, nog hoër, boontoe
Tot bo-op die kruin
Dan af, vinniger en vinniger
Partykeer is daar n onderstebo draai
Of n loodreg afgrond
Soms is daar n steil heuwel
Net soms n gelyke stuk
Jy word rondgekud soos n melkskommel
In n voedselverwerker
Skud, meng, skud, meng
Deurmekaar, tot jy duiselig voel
Jou ewewig word versteur
Jy weet nie meer waar jy is nie
Soos n blinde tas jy rond
Glad nie vas op jou voete nie
Hang jy onderstebo?
Is jy regop?
Lê jy of val jy?
Draai jy in die rondte?
WOORDE VAN VERTROOSTING
Hy het my voete op n rots gestel;
Hy het my gange vasgemaak
In Hom is ek geanker
al is my lewe n malemeule
Hits to date: 1024924